ליגת הצדק - הדור הבא

ליגת הצדק

חלק מחברי הליגה הם המנטורים והמורים של הצוות, ביניהם נמנים קלארק קנט/סופרמן, ברוס וויין/באטמן, הנסיכה דיאנה/וונדר וומן, בארי אלן/פלאש, האל ג'ורדן/גרין לנטרן, ג'ון סטוארט/גרין לנטרן, גאי גרדנר/גרין לנטרן, ארתור קורי/אקווהמן, ז'ון ז'ונס/הצייד ממאדים, אוליבר קווין/החץ הירוק, קרטר הול/הוקמן, שיארה הול/הוקוומן, זטארה/דוקטור פיית, בילי בטסון/קפטן מארוול, ריי פאלמר/אטום,, נתניאל אדם/קפטן אטום, פטריק אובריאן/איש הפלסטיק, אוגוסטוס פרימן/אייקון, ג'פרסון פירס/ברק שחור וג'ון סמית'/הטורנדו האדום.
במהלך העונה השלישית חלק מחברי הליגה מתפטרים כאות מחאה על התנהלותו של לקס לות'ר כלפי המטא - אנושיים וחוסר ההתנגדות לכך מטעם הגורמים הממשלתיים.

האור

חברה סודית של נבלי על הפועלת לנטרל את ליגת הצדק, כשבין חבריה נמנים ונדל סאבאג', ראס-אל-גול, לקס לות'ר, המלכה בי, מאסטר האוקיינוס, המוח, קלריון מכשף הכאוס (הילד) ובלאק מנטה (מחליף את מאסטר האוקיינוס בעונה השנייה מסיבות לא ידועות).

עונה ראשונה

ביום העצמאות של ארצות הברית, רובין, ספידי, אקווהלאד וקיד פלאש - ארבעת עוזריהם הצעירים של באטמן, החץ הירוק, אקווהמן והפלאש, בהתאמה - מגיעים להיכל הצדק, מפקדתם של חברי ליגת הצדק. בהגיעם לספריית ההיכל, ספידי עוזב את המקום בזעם לאחר שמתברר להם כי הם לא יכולים להפוך לחברי הליגה. 
בזמן שחברי ליגת הצדק יוצאים לעצור את ווטאן המכשף מלחסום את השמש, רובין, קיד פלאש ואקווהלאד יוצאים לחקור את פרויקט קדמוס - פרויקט מחקר גנטי שנמצא בוושינגטון. הם מגלים שהפרויקט מייצר גנומורפים, יצורים שנוצרו מהנדסה גנטית, ואת סופרבוי, השיבוט הצעיר של סופרמן. ארבעת הצעירים מביסים את בלוקבסטר ומחריבים את בניין הפרויקט. למרות שסופרמן, באטמן, אקווהמן ופלאש אינם מרוצים מכך שהצעירים פעלו נגד הוראותיהם, הם מסכימים להרכיב צוות שעונה לפקודתם ושולחים אותם למשימות מתוך הר הצדק שברוד איילנד, מפקדתה הישנה של ליגת הצדק.
במהלך העונה מתגלה שחברה סודית של נבלי-על בשם "האור" עומדת מאחורי פשעים, והיא כוללת את ונדל סאבאג', ראס-אל-גול, לקס לות'ר, מאסטר האוקיינוס, בלאק מנטה, המלכה B, המוח וקלריון (אדון הכאוס). קבוצה זו היא למעשה מועצת המנהלים של פרויקט קדמוס. בסוף העונה הראשונה מתגלה שהחץ האדום הוא שיבוט של ספידי המקורי ששובט על ידי האור. הוא מכניס את ליגת הצדק תחת השליטה של סאבאג'. הצוות מגלה את זה ומשחרר את הליגה משליטתו. בסוף הפרק האחרון מתברר שוונדר וומן, הצייד ממאדים, באטמן, סופרמן, הוקוומן וגרין לנטרן נעלמו למשך 16 שעות בלי שהצוות ידע איפה הם נמצאים.

עונה שנייה

העונה השנייה מתרחשת כחמש שנים לאחר מאורעות העונה הראשונה. הליגה מגלה שבזמן שנשלטה על ידי קבוצת "האור", סופרמן, באטמן, וונדר וומן, גרין לנטרן, הצייד ממאדים והוקוומן נלקחו לכוכב בשם רימבור במשך שש עשרה השעות שבהן נעדרו ויצרו לליגה שם רע בכל הגלקסיה. בסוף הפרק הראשון, חברי ליגת הצדק יוצאים לרימבור כדי לטהר את שמם. 
בינתיים, שאר הליגה מטפלת בפלישתו של גזע חייזרי בשם "המגיעים" לכדור הארץ. בהמשך מגיע נכדו של הפלאש מהעתיד, בארט אלן, שמאמץ לעצמו את הזהות אימפולס ועוזר לפלאש לטפל בנייטרון, תוצר ניסוי של חייזרים על אדם באמצעות מוטגן (גן מיוחד שמאפשר לפתח כוחות על בעקבות טראומה)בסוף אימפולס נתקע בזמן הנוכחי (שנת 2015). בפרק 9 אקווהלאד שותל פצצה חייזרית בהר הצדק שמחריבה אותו לגמרי. אף גיבור אינו נהרג אבל אימפולס, ביסט בוי והחיפושית הכחולה נחטפים ומובלים לחללית של "המגיעים" שמתבררים כשותף המסתורי של "האור". בסוף העונה, אקווהלאד וארטמיס חוזרים לליגה באופן רשמי ווולי וסט הקיד פלאש הנוכחי מקריב את עצמו כדי להציל את כדור הארץ מהרס מוחלט.

עונה שלישית

אירועי העונה השלישית מתרחשים שנתיים לאחר אירועי העונה הקודמת. אקווהלאד הופך לאקווהמן, באטמן, בלאק לייטינג וגיבורים רבים מחליטים לפרוש מליגת הצדק בעקבות סירובו של האו״ם להתנגד לסחר שנעשה על המטה-אנושיים בביצועו של לקס לות'ר במטרה שישמשו כנשק במטרה לכך שיגרמו להרס המוני. בעקבות ההתפטרות ההמונית, מחליט נייטווינג להקים את האאוטסיידרים, אליו מצטרפים סופרבוי, ארטמיס וברק שחור. ימים לאחר מכן, מתגלה כי בממלכת מרקוביה ישנה התנגדות גורפת לסחר במטא אנושיים, אך מתגלה כי מלך ומלכת הממלכה נרצחים בידי מטה אנוש ואילו הנסיכה נחטפת ומאז נחשבת כנעדרת. בריון מרקוב, היחיד שנותר, מתגלה כבעל כוחות מטה אנושיים וכדי שיוכל להציל את אחותו, מצטרף לקבוצת האאוטסיידרים, שאליה גם מצטרפים היילו (אשר התגלתה בידי ארטמיס במרקוביה כנערה שנסחרה ונהרגה בידי סוחרי מטא אנוש אך בעקבות כוחותיה, היא חזרה לחיים אך לא זכרה כלום מחייה הקודמים) ופורג'ר (אשר הוגלה מהכוכב ניאו ג'נסיס בו הוא חי לאחר שהתקשה להשתלב בו ואף עזר לבני אנוש, דבר שאסור בכוכב).
בינתיים, את הקבוצה המקורית מנהיגה הגברת ממאדים (בתחילת העונה היא התארסה לסופרבוי) אשר איתה נשארו גם ביסט בוי, וונדר גירל, החיפושית הכחולה, קיד פלאש, סטטיק ו-13. במקביל, באטמן מוביל קבוצה משלו אשר מכילה את טים דרייק, ספוילר, החץ הירוק, ארואט (הידועה כגרסתה המקורית של דמותה של ארטמיס), מטמורפו, העטלף השחור, קטאנה, באטוומן, פלסטיק מן והארדוור.
בניגוד לעונות הקודמות, עונה זו הכילה תכנים אלימים (כמו למשל הופעה של דם או חיתוך אצבעו של לובו) ומיניים (כמו למשל מראים את ברק שחור שוכב עם בת זוגו במיטה).